Magasin Shiseido perfume-arte – c.c. e.leclerc bobadela : estrada nacional nº10 2695-444 bobadela - Shiseido Portugal Ka Sehloohong Arbat
Re tloaelana le mefuta e sa tšoaneng ka ho fetisisa ea ho lokisa tse tala
Setsi ke bokhoni ba limela ho thunya le ho beha litholoana makhetlo a 'maloa ka nako e le' ngoe e ntseng e hōla. Tšobotsi ea eona e khethollang ke bokhoni ba ho beha litholoana ka letlobo la selemo le la biennial. Hase remontant raspberry litholoana ka selemo sa bobeli sa kgolo. Na ua tseba? Monokotsoai oa remontant raspberry mefuta e sa tsoaneng e bolila ho feta tloaelehileng mefuta e mengata ea melee ena.
https://lezgka.ru st.lezgka.ru © Arbat 2019 Go Bulwa ga Sengwalwa sa go Gopola Gerhard Steinacher, yoo a Bolailwego ke Manazi
Go Bulwa ga Sengwalwa Seo se Hlomphago Hlatse ya Austria Yeo e Bolailwego ke Manazi
Gabriele Votava, e lego meyara wa Selete sa Meidling, o nea polelo ya go bulwa ga sengwalwa.
VIENNA—Ka di 13 tša May 2015, batho ba ka bago 400 ba ile ba tla moletlong wa go bulwa ga sengwalwa sa Gerhard Steinacher, e lego Hlatse ya Jehofa yeo e ilego ya bolawa ke Manazi ka baka la go gana go tsenela bošole kua Jeremane mengwaga e 75 e fetilego. Meyara wa Selete sa Meidling, e lego Gabriele Votava, e be e le seboledi sa letšatši moletlong wa go bulwa ga sengwalwa seo se kgomareditšwego ka ntle ga legae la ga Steinacher moo ba bego ba dula gona peleng kua Meidling, Vienna seterateng sa Längenfeldgasse 68.
Sehlogo sa moletlo wo se be se re “Nka se kgone go thuntšha” e lego mantšu ao a boletšwego ke Mna. Steinacher ge a be a phophotha gore a gaugelwe. Mantšu ao a bolela mo gontši mabapi le tsela ya Bokriste yeo Mna. Steinacher a bego a phela ka yona, go swana le mantšu a Jesu ao a lego go Mateo 19:19 a rego: “O rate moagišani wa gago ka mokgwa wo o ithatago ka wona.”
Gerhard o ile a ithuta Beibele ge e be e sa le mofsa. Ge a na le mengwaga e 17, o ile a ba Hlatse ya Jehofa. Ka di 15 tša September 1939, Mna. Steinacher o ile a swarwa ka ge a ganne go tsenela bošole ka baka la letswalo le go gana go bolela mantšu a go hlompha Hitler. Ka morago ga gore a swarwe dibeke tše tshela kua Vienna, Mna. Steinacher o ile a romelwa kgolegong ya go leta tsheko yeo e bitšwago Moabit kua Berlin, Jeremane.
Ka November 11, 1939, e lego letšatši la pele leo Mna. Steinacher a ilego a sekišwa ka lona, o ile a bonwa molato wa gore o nyatša thulaganyo ya bošole ke moka a ahlolelwa lehu. O ile a phophotha gore a gaugelwe ka baka la ditumelo tša gagwe tša bodumedi. Lega go le bjalo, ka di 2 tša March, 1940, Reichskriegsgericht e lego (Kgoro ya Tsheko ya Mašole ya Reich) e ile ya thekga kahlolo ye. Ka morago ga dibeke tše nne ka di 30 tša March, Mna. Steinacher o ile a bolawa ka go ripša hlogo kgolegong yeo e tumilego gampe ya Plötzensee toropong ya Berlin. O be a na le mengwaga e 19.
Ka morago ga moletlo wa go bulwa ga sengwalwa se, moletlo wo o ile wa tšwela pele Volkshochschule Theater. Gare ga dilo tšeo di bego di rulagantšwe moletlong wo, e be e le pontšho ya go hlaloswa ga histori ya lapa la ga Steinacher. E nngwe ya dilo tšeo di bontšhitšwego e be e le lepokisi le lenyenyane leo le hweditšwego ka 1976 le na le mangwalo a 28 ao Ignatz le Luise Steinacher ba a ngwaletšego morwa wa bona Gerhard ge a be a le kgolegong, gape go na le dikarata tše 25 le mangwalo ao a ngwadilwego ke Gerhard a homotša batswadi ba gagwe le go bolela ka tumelo ya bona.
Ge Luise, e lego mmago Gerhard a be a hlokofala ka 1976, go ile gwa hwetšwa lepokisi le leo le nago le mangwalo le dikarata ntlong ya ga Steinacher.
Ge sehlogo sa kuranta ya Wiener Bezirkszeitung se bolela ka moletlo wo, se o hlalositše e le “segopotšo se bohlokwa” seo se ilego sa utolla ditiro “tšeo di bego di sa tsebje” tša Mna. Steinacher tšeo di bontšhago sebete. Sehlogo se se tšwela pele go reta Mna. Steinacher ka gore: “O be a ikemišeditše go hwela ditumelo tša gagwe, e lego ditumelo tšeo a bego a phela ka tšona.”
Diiri tše mmalwa pele a ka bolawa, Gerhard Steinacher o ile a ngwalela batswadi ba gagwe lengwalo le la go ba laela (leo le fetoletšwe ka mo tlase). Manazi a ile a phumola mafoko a mangwe.
Tate le Mma Bao ba Rategago,
Ga go thuše gore ke bolele dilo tše dintši. Ke sa tšwa go botšwa ka iri ya bošupa gore gosasa ge go esa ka 5:50 ke tlo bolawa. Nako e fihlile, ke rapela gore Morena a mphe matla, ka gobane moya o a rata eupša nama e a fokola. Ke dutše ka seleng, ke iri ya pele mesong, ke na le banna ba bangwe ba babedi, e bile nako e sepela ka lebelo, ke ngwala dilo tšeo di ntlelago ka kgopolong. Go a tonya, e bile go wa lehlwa. Eka Morena a ka le matlafatša. Ke ikemišeditše go dira mošomo o mongwe le o mongwe, e bile ke ikanne ka mantšu le ka lengwalo gore ke tla šoma ka thata le go kgotsofala. Lega go le bjalo, nka se kgone go thuntšha, e bile bothata ke bjona bjo. Eka go ka direga thato ya Morena; seo se tlago go direga se ka se thibelwe. Tiang matla, le se dumelele se se le nyamiša, eupša eka se ka le dira gore le tlemagane, le se fele matla. Ke sa le ngwanaeupša nka kgona go lebeletšana le se ge e ba Morena a ka mpha matla, e bile ke seo ke mo kgopelago sona. Ke hweditše lengwalo la lena la mafelelo la di 25 tša March. Di 25 e bile letšatši la mafelelo ke ekwa ditumedišo tša go tšwa go lena. Ga bjale ke 3:30 ka masa. Ke be ke sa nagane gore dilo di ka direga ka lebelo. [Mafoko a mangwe a phumotšwe ke Manazi] . . . ke maketše le gona ga ke tsebe seo se ka diregago go tloga motsotsong wo. Le tla newa ditlabakelo tša ka. Dipene, dipampiri le mangwalo, tšhelete le diaparo, dinotlelo gotee le dilo tše dingwe. Hle ntumedišetšeng borakgolo le bomakgolo, Resi, Malome, Rakgadi, Mna. le Moh. Hock. Le ntumedišetše le bašomimmogo, batho ka moka bao ba ntsebago gotee le ba leloko ka moka. Tate tia matla, o se ke wa nyama, dula o tiile tumelong ya gago go swana le dilong tše dingwe ka moka. Le wena Mma, tia matla gomme le thekgane le tate. Kgopelang Morena gore a le šireletše, a le nee matla le kholofelo gotee le go le hlahla dilong ka moka gore le dule tseleng e swanetšego le gore le se diragalelwe ke selo. Le nna ke tla le rapelela. Ge nako e dutše e batamela, ke lemoga kamoo re se nago matla ka gona. Go ba go fihla ga bjale, ke be ke e na le sebaka sa go fetola mogopolo. Ke ikemišeditše go šoma eupša nka se kgone go thuntšha. Ke boletše go lekane. Ke re šalang gabotse Tate le Mma bao ba rategago, ke tla dula ke le Gerhard wa lena, yo a ratago go ba le lena. Go fihlela re bonana gape Mmušong, moo re tlago go kopana gape ka bone bja rena. Ke sa buša ke re šalang gabotse.
Ke le rata kudu.
Austria: Johann Zimmermann, mogala +43 1 804 53 45